OzLabs/hebrew-wiki-articles huggingface dataset:
Talk (שיר של חאליד)

"Talk" הוא סינגל שהוקלט על ידי הזמר האמריקאי חאליד. השיר יצא לאור ב-7 בפברואר 2019, כסינגל הראשון מתוך אלבום האולפן השני של חאליד, Free Spirit, על ידי חברת התקליטים תקליטי RCA.

== רקע וכתיבה ==
השיר נכתב על ידי חאליד עצמו וחברי להקת המוזיקה האלקטרונית האמריקאית דיסקלוז'ר, והופק על ידי דיסקלוז'ר גם כן. השיר הוא שיר R&B מיד-טמפו שאורכו 3 דקות ו-17 שניות.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-600 מיליון השמעות.<ref></ref>

== רמיקסים ==
ב-29 במרץ 2019, להקת דיסקלוז'ר, אשר הפיקה את השיר המקורי, הוציאה רמיקס האוס לשיר הנקרא "".<ref></ref>

רמיקס נוסף לשיר, יצא לאור ב-12 באפריל 2019, בו השתתפו הראפרים האמריקאים מייגן די סטליון ויו גוטי. מגזין "בילבורד" ציין את הבית של מייגן די סטליון בחיוב והחמיא לשירתה, אך העניק ביקורת מעורבת על הופעתו של יו גוטי בשיר, ואמר כי "הופעתו מרגישה כאילו הוא פשוט מעד לבית הלא נכון ולא ידע למה הוא מכניס את עצמו". נכון לאפריל 2020, מונה ההשמעות של הרמיקס ברשת הזרמת המדיה ספוטיפיי עומד על כ-9 מיליון.<ref></ref>

== מיקומי שיא ==

== נתוני מכירות ==
{| class="wikitable"
!מדינה
!תואר
!מכירות
|-
!אוסטרליה (ARIA)
|×4 פלטינה
|280,000
|-
!קנדה (Music Canada)
|×3 פלטינה
|240,000
|-
!דנמרק (IFPI Danmark)
|זהב
|45,000
|-
!מקסיקו (AMPROFON)
|פלטינה
|60,000
|-
!ניו זילנד (RMNZ)
|×2 פלטינה
|60,000
|-
!נורווגיה (IFPI Norway)
|זהב
|30,000
|-
!פורטוגל (AFP)
|זהב
|10,000
|-
!בריטניה (BPI)
|פלטינה
|600,000
|-
!ארצות הברית (RIAA)
|×4 פלטינה
|4,000,000
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי חאליד
קטגוריה:שירי מייגן די סטליון
קטגוריה:שירים באנגלית
קטגוריה:שירי R&B
קטגוריה:סינגלים שהגיעו למקום הראשון בניו זילנד
קטגוריה:שירים זוכי פרס המוזיקה האמריקאית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת RCA רקורדס
כוס מרגריטה

180px
כוס מרגריטה (מאנגלית: Margarita glass) היא כוס ששפתה רחבה מאוד, גם גוף בקוטר משתנה, בעלת רגל. באופן מסורתי, הכוס מיוצרת בעבודת ניפוח. הכוס דומה לגביע שמפניה. הכוס משמשת בעיקר לקוקטייל מרגריטה, אך גם להגשת מטבלים ואף קוקטייל חסילונים.

צורתה הייחודית של כוס המרגריטה, בעלת השפה הרחבה ומפתח שטוח, הופכת אותה לנוחה במיוחד להגשת קוקטיילים קפואים הנישאים גבוה מעל לשפתותי הכוס.

== קישורים חיצוניים ==

* 
* 

קטגוריה:כוסות אלכוהול
ריגול סייבר באוניברסיטאות

סטודנטים באוניברסיטת הרווארד. גם היא נמצאת ברשימת הנפגעות מריגול הסייבר
ריגול סייבר באוניברסיטאות (באנגלית: Cyber spying on universities) הוא מונח המתאר מתקפת סייבר אשר מטרתה היא גנבת מידע סודי מאוניברסיטאות, מכללות ומוסדות לימוד, באמצעות מערכת טכנולוגיית המידע שלהם. עד כה ידוע על אוניברסיטאות רבות בבריטניה (בניהם אוקספורד וקיימברידג')<ref></ref>, ארצות הברית<ref></ref>, אירופה<ref></ref> ואף בישראל שנפגעו ממתקפה זו.

== סקירה כללית ==
אוניברסיטאות מהוות יעד לריגול סייבר<ref></ref><ref></ref><ref></ref> בשל שפע המידע האישי אותו הם מחזיקים על סטודנטים, עובדים, אנשים הרוכשים כרטיסים לאירועי ספורט, החומר המקצועי אותו הם מחזיקים ובמקרה ויש באוניברסיטה גם מרכז רפואי אקדמי, אזי גם על חולים המטופלים במקום. כמו כן, במקרה של פרויקטים מחקריים המתבצעים במשותף עם גורמים תעשייתיים או צבאיים, הרי שרשימת היעדים מתרחבת משמעותית. החשש לגנבת מידע וקניין רוחני באוניברסיטאות לא מתבטא רק בחשש מגנבת המידע על ידי סטודנטים, אלא גם על ידי מרצים וחוקרים, להם גישה רחבה יותר למערכות.

תרבות שיתוף המידע באוניברסיטאות והעובדה שלסטודנטים רבים יש גישה לרשת האוניברסיטה, מהווה נקודת התורפה בעקבותיה עלתה רמת הפופולריות של מתקפות אלו בשנים האחרונות. גנבת המידע יכולה להתבצע על ידי סטודנטים ששותפים למחקרים, או בעזרת סריקות רשת, מתקפות דיוג, פיצוח סיסמאות או כל מתקפה סטנדרטית אחרת.

בעקבות מתקפות אלו, נגנב מאוניברסיטאות בולטות מידע אשר כלל מחקרים צבאיים בתכנוני טילים ובטכנולוגיות התגוננות, הודלפו עשרות אלפי פרטים אישיים של סטודנטים, וכן הוצעו למכירה ברחבי האינטרנט תעודות אוניברסיטאות רבות, אשר תבניתן נגנבה על ידי התוקפים<ref></ref><ref></ref>.

== עימותים בין מדינות בעקבות תקיפות מסוג זה ==
ב-3 במרץ 2018, הטילה ארצות הברית סנקציות על תשעה איראנים וחברה איראנית אחת, בגין ניסיון לפרוץ בשליחות ממשלת איראן לעשרות אוניברסיטאות בארצות הברית ובעולם ובכלל. לדברי משרד המשפטים האמריקני, במהלך המתקפה האיראנית, החלה בשנת 2013, נגנבו יותר מ-31 טרה-בייט של נתונים אקדמאים וקניין רוחני, מכ-144 אוניברסיטאות ברחבי ארצות הברית ומכ-176 אוניברסיטאות ב-21 מדינות אחרות<ref></ref>.

ב-3 במרץ 2020 פורסם, כי ממשלת סין משקיעה מאמצים רבים בריגול סייבר באוניברסיטאות ומכללות ברחבי ארצות הברית. ע"פ נתוני ה-FBI, סין פועלת להשיג גישה להשגת הסודות המסחריים של גופים בארצות הברית, על ידי שימוש בחוקרים באוניברסיטאות כמרגלים. חשש זה התעצם בעקבות חשיפת העובדה כי יו"ר המחלקה לכימיה וביולוגיה כימית באוניברסיטת הרווארד, צ'ארלס ליבר, העביר מידע סודי לסין, במסגרת הסכם שנחתם עמו. בעקבות גילויים אלו, הורו ה-FBI ומשרד המשפטים האמריקני לאוניברסיטאות והמכללות ברחבי ארצות הברית, להדק את דרישותיהם לעובדים, ביחס לדיווח על קשרים כספיים שיש להם עם מדינות זרות<ref></ref>.

קודם לכן, ב-28 באוקטובר 2019, הזהירו סוכנות הביון הבריטית ומטה התקשורת הממשלתית בבריטניה אוניברסיטאות ומכללות במדינה, כי ישנו חשש שהסטודנטים הסינים הלומדים באוניברסיטאות, מעבירים מידע סודי מחומרי המחקר לידי ממשלת סין, כתגמול לכך שהממשלה מממנת כחצי משכר הלימוד שלהם<ref></ref>.

== הערות שוליים ==

קטגוריה:פרצות אבטחה
קטגוריה:האקינג
קטגוריה:אקדמיה
She Live

"She Live" (בעברית: "היא חיה") הוא סינגל שהוקלט על ידי הראפר מקסו קרים, ביחד עם הראפרית האמריקאית מייגן די סטליון.<ref name=":0"></ref> הוא יצא לאור ב-10 במאי 2019, בהוצאת חברות התקליטים סוני מיוזיק אנטרטיינמנט ו-RCA רקורדס, כסינגל שלא מתוך אלבום.<ref name=":0" />

== רקע וכתיבה ==
השיר נכתב על ידי טי ג'יי אוסינולו, מקסו קרים ומייגן די סטליון והופק על ידי טי ג'יי אוסינולו גם כן.<ref name=":2"></ref> על הערבוב וההנדה המוזיקליים בשיר אחראים ג'ס ג'קסון ומייק דין.<ref name=":2" /> בנוסף לכך, השיר כשמו, מדבר על החיים של מישהי ואיך היא חיה אותם כביכול.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.7 מיליון השמעות.<ref></ref>

== הצלחה ==
הווידאו קליפ הרשמי של השיר הועלה לערוץ היוטיוב של מקסו קרים ב-10 בספטמבר 2019, כמה חודשים לאחר צאתו כסינגל.<ref name=":1"></ref> הקליפ צבר למעלה מ-3 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
אלברט גרייסון

אלברט קירק גרייסון (באנגלית: Albert Kirk Grayson; נולד ב-1935) הוא אשורולוג קנדי. עיקר התמחותו הם אשור ובבל.

גרייסון סיים את לימודיו באוניברסיטת טורונטו עם תואר שני בשנת 1958. בשנת 1962 קיבל את הדוקטורט שלו מאוניברסיטת ג'ונס הופקינס. בשנים 1962 - 1963 היה עוזר מחקר ל-Chicago Assyrian Dictionary במכון האוריינטלי של אוניברסיטת שיקגו ואחר כך, עד 1964, היה עוזר פרופסור באוניברסיטת טמפל בפילדלפיה. לאחר מכן הוא חזר לאוניברסיטת טורונטו, שם התמנה לפרופסור מן המניין בשנת 1972. הוא פרש בשנת 2000. הוא עמית בחברה המלכותית הקנדית.

==ממחקריו==
ממחקריו באשורית, מצא קרבה בין סיפור הגר המקראית לחוקים אשוריים המאשרים לקיחת אמה על מנת להביא צאצאים במקום האישה החוקית. תרגומיו לכתובות המלכים האשוריות הראו כי יהוא בן עמרי העלה המס לשלמנאסר השלישי.

כן תרם לעדכונים של רשימות שושלות מלכי אשור בספריו.

==מספריו==
<div class="mw-content-ltr">
* with Veysel Donbaz, Royal inscriptions on clay cones from Ashur now in Istanbul, University of Toronto Press, 1984
* Assyrian royal inscriptions, Wiesbaden : O. Harrassowitz, 1972
* Assyrian rulers of the early first millennium BC. II, (858-745 BC), University of Toronto Press, 1996
* Assyrian Rulers of the Third and Second Millennia BC. University of Toronto Press. 1987 .
</div>

==הערות שוליים==

 

קטגוריה:סגל אוניברסיטת טורונטו
קטגוריה:אשורולוגים
קטגוריה:מדענים קנדים
קטגוריה:קנדים שנולדו ב-1935
סיון פחימה

סיון פחימה (נולדה ב-7 בספטמבר 1983 באשקלון) היא כדורגלנית עבר ישראלית, אשר שיחקה בליגת הנשים הבכירה בישראל מאז הקמתה ב-1998 ועד 2017. שיחקה בנבחרת ישראל בין השנים 2001–2009.

==קריירה==
פחימה נולדה באשקלון ושיחקה כדורגל מגיל צעיר. בגיל 13 הצטרפה לקבוצת הפועל אשקלון לקראת הקמת ליגת הנשים בארץ ושיחקה בה בעונה הראשונה. בתום אותה עונה הציע לה עוזר מאמן הנבחרת ומאמן מכבי חיפה, איסר רביץ, להצטרף לחיפה החזקה. פחימה עברה להתגורר בקריות, הצטרפה לקבוצה כשהיא בת 15 בלבד ושיחקה בה במשך ארבע עונות עד התפרקות הקבוצה בשנת 2003. במהלך העונות האלו זכתה עם הקבוצה באליפות ובשני גביעים.

לאחר התפרקות הקבוצה עברה פחימה למכבי חולון, ושיחקה בה במשך 11 עונות, במהלכן זכתה עם הקבוצה בחמש אליפויות ובשמונה גביעים. בגמר הגביע ב-2009 הצטיינה והבקיעה שלושער.

ב-2014 עברה לשחק שלוש עונות במ.ס. קריית גת וזכתה איתה בגביע המדינה ובאליפות.

לאחר שנה של הפסקה שיחקה בעונת 2018/2019 בהפועל עירוני פתח תקווה מהליגה הלאומית ובסיום העונה פרשה מכדורגל.

==בנבחרת==
בשנת 2001 הייתה פחימה בסגל נבחרת ישראל בכדורגל נשים עד גיל 19, שיחקה 6 משחקים וכבשה שני שערים במסגרת מוקדמות אליפות אירופה בכדורגל נשים עד גיל 19, במהלכן עברה הנבחרת שלב אחד. במקביל, שיחקה בנבחרת הבוגרת כשאת הופעת הבכורה שלה ערכה מול נבחרת אסטוניה בשנת 2001. בסך הכל רשמה 27 הופעות בנבחרת וכבשה שני שערים.

==מחוץ לכדורגל==
משנת 2008 עובדת פחימה בחברת "דלק מנטה קמעונאות דרכים בע"מ", כמנהלת אזור.

בשנת 2018 נולד בנה הראשון, ליאו גבריאל.

== תארים ==
===מכבי חיפה===
* אליפות המדינה: 2001/2002
* גביע המדינה: 1999/2000, 2001/2002

===מכבי חולון===
* אליפות המדינה: 2004/2005, 2005/2006, 2006/2007, 2007/2008, 2008/2009
* גביע המדינה: 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2012/2013

===מ.ס. קריית גת===
* אליפות המדינה: 2016/2017
* גביע המדינה: 2015/2016

== קישורים חיצוניים ==

* [https://www.football.org.il/players/player/?player_id=34260 פרופיל] באתר ההתאחדות לכדורגל בישראל

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:כדורגלניות מכבי חיפה
קטגוריה:כדורגלניות מכבי חולון
קטגוריה:כדורגלניות מ.ס. קריית גת
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:אשקלון: כדורגלניות
קטגוריה:ישראליות שנולדו ב-1983
קטגוריה:ישראלים שנולדו ב-1983
זכות אבות

זכות אבות הוא מושג ביהדות, שפירושו שהקב"ה מיטיב לעם ישראל מחמת זכות האבות אברהם, יצחק ויעקב, אף כאשר 'הבנים', עם ישראל, אינם זכאים לכך בזכות עצמם.

אף שבמקור נזכר המושג כלפי שלושת האבות 'אברהם יצחק ויעקב', לעיתים משמש המושג 'זכות אבות' בכוונה לדורות האחרונים שבזכות מעשיהם זכה הבן למה שזכה.

== מקור ==
המושג זכות אבות נזכר רבות בספרות חז"ל, הן במדרשים והן בתלמוד וכן בראשונים.

וכך כתב הרמב"ן על הפסוק "זה זכרי לדור דור":

במחקר, מחלוקת סביב קיומם ההיסטורי של האבות מעלה טענות שנוגעות גם למושג זכות האבות, ויש הרואים במסורת זכות האבות מיתוס שנועד לשרת אינטרסים פוליטיים מאמצע האלף הראשון לפני הספירה. ממצאים ארכאולוגים רבים שנמצאו מין המזרח הקדום ומקומות נוספים מצביעים על עדויות אפשריות למושגים המזכירים את רעיון זכות האבות, ויש הרואים במסורות אלו מאפיין בחברות המבססות את המעבר מחיי נדודים למושבות קבע חקלאיות.

== עד מתי קיימת זכות האבות ==
בתלמוד ישנה מחלוקת אמוראים עד איזו תקופה הייתה קיימת אותה זכות אבות שבגינה אפשר היה לבקש חסדים וטובות מאת הקב"ה:

 במדרש לאחר שהובאו הדעות השונות אימתי תמה זכות אבות, הובאה דעת רבי אחא שסובר שלעולם זכות אבות קיימת 

זכות אבות מוזכרת בברכת אבות שבתפילת העמידה: . לדעת הטור הטעם שנזכרה בברכה זו 'חסדי אבות', לומר שאף אם אכן תמה זכות אבות יש לקוות לגאולה מאחר שהבטיח הקב"ה לגאול את ישראל.

לדעת רש"י, לאחר שמשה רבנו ביקש מחילה עבור עם ישראל לאחר חטא העגל והזכיר בדבריו את זכות האבות, לימדו הקב"ה סדר תפילת "ג מידות של רחמים, על מנת ללמדו שאף אם תיכלה זכות אבות, יוכל עם ישראל להיוושע בזכות תפילה זו.

== על מה סומכים היום ==
כאמור, על פי הדעות השונות בתלמוד (מלבד לדעת רב אחא, במדרש) היום תמה זכות אבות. בראשונים העירו מדוע אף היום בתפילות השונות אנו ממשיכים להזכיר ולהתפלל שנגאל בעבור 'זכות אבות' מאחר שכלתה.

לדעת בעלי התוספות אף שתמה 'זכות אבות', עדיין אפשר לבקש מחמת 'ברית אבות', כפי שנאמר בתורה והכוונה אף לאחר גלות. ואף מה שאנו מזכירין בתפילות השונות, הכוונה לברית שנשבע אלוהים לאברהם יצחק ויעקב.

בתוספות הרא"ש כתב שנראה שכל דברי התלמוד שתמה זכות אבות הוא רק ביחס לרשעים שלא יוושעו בזכות אבות, אך כלפי הצדיקים עדיין זכות אבות קיימת, ולכך מובן מדוע נזכרת זכות אבות בתפילה.

== קישורים חיצוניים ==
* [http://www.aspaklaria.info/001_ALEF/אבות%20%20%20זכות.htm זכות אבות] באתר אספקלריה
* [https://www.mayim.org.il/?parasha=זכות-אבות1#gsc.tab=0 זכות אבות] באתר מחלקי המים

== הערות שוליים ==

קטגוריה:מושגים ביהדות
יחסי יפן – מקדוניה הצפונית

שגרירות מקדוניה הצפונית בטוקיו
יחסי יפן–מקדוניה הצפונית (ביפנית: 日・北マケドニア関係, במקדונית: Односи Јапонија-Северна Македонија) הם היחסים הדיפלומטיים בין יפן לבין רפובליקת מקדוניה הצפונית. שתי המדינות כוננו יחסים דיפלומטיים רשמיים במרץ 1994, לאחר שמקדוניה הצפונית התנתקה מיוגוסלביה, ובכך זכתה לעצמאותה. יפן מיוצגת במקדוניה הצפונית על ידי שגרירותה בסקופיה, בירת המדינה. מקדוניה הצפונית מיוצגת ביפן על ידי שגרירותה בטוקיו, בירת יפן.

==השוואה מדינית==
{| class="wikitable"
! scope="col" style="width: 12%;" | מדינה
! 
! 
|-
|
שם בשפה הרשמית
| במקדונית: Република Северна Македонија
| ביפנית: 日本
|-
| מפה
 150px
|-
| סמל
 150px
|-
|
דגל
 150px
|-
| עיר בירה והעיר הגדולה ביותר
| סקופיה

קואורדינטות של הבירה = 
| טוקיו

קואורדינטות של הבירה = 
|-
|הקמה
| מיוגוסלביה8 בספטמבר 1991
| המאה ה-7 לפנה"ס
|-
|אוכלוסייה
| 2,125,971 נפש (יולי 2020)
| 125,507,472 נפש (יולי 2020)
|-
|צפיפות האוכלוסייה
| 82.68 נפש לקמ"ר
| 332.11 נפש לקמ"ר
|-
|שטח
| 25,713 קמ"ר
| 377,915 קמ"ר
|-
|אחוז שטח המים
| 1.9%
| 0.8%
|-
| שפות
| מקדונית (רשמית).
| יפנית (לאומית); אין שפה רשמית במדינה.
|-
|דת
| 69.6% אורתודוקסים28.6% מוסלמים1.1% נוצרים.
| 51.82% שינטו34.9% בודהיזם4.0% כתות שינטו2.3% נצרות7.0% לא ענו
|-
| תמ"ג
| 31,030 מיליון $
| 5,443,000 מיליון $
|-
| תמ"ג לנפש
| 14,596 $
| 43,368 $
|-
| HDI
| 0.759 (גבוה)
| 0.909 (גבוה מאוד)
|}

==סחר==
בשנת 2017 הייצוא היפני למקדוניה הצפונית עמד על 7.33 מיליארד ין. המוצרים העיקריים אשר הוצאו למקדוניה הצפונית הם: מכונות, מכוניות ומוצרי תעשייה.
הייבוא היפני ממקדוניה הצפונית עמד על 6.55 מיליארד ין. המוצרים העיקריים אשר הובאו ליפן הם: טבק ויין.

==יפנים במקדוניה הצפונית==
בשנת 2017 מספר האזרחים היפניים אשר גרו במקדוניה הצפונית עמד על 16.

==קישורים חיצוניים==

*[https://www.mofa.go.jp/ משרד החוץ של יפן]
*[https://mfa.gov.mk/ משרד החוץ של מקדוניה הצפונית]

==הערות שוליים==
יקי הלפרין

יקי הלפרין (1947– 25 במרץ 2018) היה צלם אופנה ישראלי. נודע בשם "מלך השערים" של ישראל.

==ביוגרפיה==
הלפרין נולד בתל אביב. הוא למד צילום בטכניון ולאחר מכן התמחה בניו יורק אצל הצלם ריצ'רד אבדון.

לאחר שהייתו בארצות הברית, חזר בשנות השישים לישראל והחל לשמש כעוזר של גברא מנדיל.

ב-1973 פתח סטודיו לצילום עצמאי משל עצמו. ב-1979 צילם לראשונה את השער של שבועון לאישה, בו הופיעה רינה מור. לאחר מכן הפך לצלם השערים הקבוע של העיתון.

הוא עבד עם מעצבי אופנה רבים בישראל כמו גדעון אוברזון, ועם חברות אופנה כמו גוטקס וליווי'ס. הוא גם ביצע עבודות למותגי אופנה בינלאומיים, כמו קשארל.

הוא התמחה בצילומי "ביוטי", סוג צילום לחברות איפור וקוסמטיקה. בתחום זה עבד עם חברת קרליין ועם לוריאל.

ב-1988 הפיק ביחד עם אילנה שושן קלטת הדרכה לטיפוח עבור נשים ונערות בשם "היופי שלך תלוי רק בך".

ב-2009 צילם קמפיין לרשת "גולברי".

הוא היה האחראי לצילום עטיפות אלבומים לזמרות ריקי גל, עפרה חזה וגלי עטרי.

היה נשוי לצפי. להם שני ילדים, בהם עירן הלפרין. התגורר במושב בני ציון.

== קישורים חיצוניים ==

==הערות שוליים==

קטגוריה:צלמי אופנה ישראלים
קטגוריה:בני ציון: אישים
קטגוריה:ישראלים שנולדו ב-1947
קטגוריה:ישראלים שנפטרו ב-2018
לאפיט (מכונית)

צילינדרים (מנוע כוכבי) בדגם "לאפיט"]]
לאפיט (בצרפתית : Lafitte) היא מכונית פתוחה המוגדרת סייקלקאר מתוצרת יצרנית הרכבים הקלים הצרפתית SA de Construction de Voiturettes Th. Lafitte (החברה כונתה : Lafitte) אשר יוצרה בין השנים 1928–1923 בצרפת

==יצרנית הרכב "SA de Construction de Voiturettes Th. Lafitte" - היסטוריה==
* חברת "SA de Construction de Voiturettes Th. Lafitte" בבעלות תאודור לאפיט (THEODORE LAFITTE) מוקמה ב-פריז. החברה ייצרה אופנוע קל אשר היה ידוע בזכות ההנדסה החדשנית שלו. החברה החלה בבניית מכוניות בפריז בשנת 1923. בשנת 1926 החל לאפיט להשתמש במתקן הייצור של יצרנית הרכב הצרפתית שנוסדה בשנת 1906 "Doriot, Flandrin & Parant" . בשנת 1928 החברה הפסיקה את הייצור.

==ממאפייני דגם "לאפיט"==

* מנוע בנזין בן שלושה צילינדרים שהוצב בכלוב צירים, שהוטה על ידי הנהג כדי להיכנס ולשנות את יחס כונן החיכוך לגלגלים האחוריים. באופן ייחודי, כונן החיכוך כלל גלגל תנופה פלדה קמור ומשטח צלחת מצמד קעור שניצב בפני רצועות נייר או לפעמים עור.
* מנוע קדמי - בתצורה של מנוע כוכבי שבה הצילינדרים ממוקמים בהיקף המנוע, סביב ציר הסיבוב שהוא מפיק ופונים כלפי ציר זה
* מכונית פתוחה לחלוטין מלבד ל"חלון רוח" צר, קדמי-רוחבי
* 2 מושבים
* מערכת היגוי - מימין
* צמיג רזרבי

=="Cyclecar"==
"Cyclecar" הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית.

מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150–300 ק"ג ולמנוע עד נפח 750 סמ"ק.

==ראו גם==
* Coadou et Fleury

== קישורים חיצוניים ==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1923
קטגוריה:מכוניות צרפתיות
קטגוריה:כלי רכב מסוג Cyclecar
יחסי מקסיקו–פיג'י

יחסי מקסיקו–פיג'י הם היחסים הדיפלומטיים הרשמיים שבין המדינות המקסיקניות המאוחדות לבין הרפובליקה של פיג'י.

== היסטוריה ==
בין המדינות המקסיקניות המאוחדות לבין הרפובליקה של פיג'י מתקיימים יחסים דיפלומטיים מלאים, שתי המדינות כוננו את יחסיהן ב-31 באוגוסט 1975. מיד לאחר כינון היחסים האמינה מקסיקו את שגרירותה שבקנברה, בירת אוסטרליה, על פיג'י. לאורך השנים היו היחסים בין שתי המדינות יחסים מוגבלים להשתתפויות משותפות בפורומים מולטילטרליים כמו האומות המאוחדות.

באפריל 2014 ביקר שר החוץ של פיג'י אינוקה קובואבולה במקסיקו על מנת להשתתף בוועידה שהתקיימה במקסיקו סיטי. ביקור גומלין נערך בינואר 2017 כאשר הגיעה לפיג'י קבוצה של שבעה עשר סנאטורים מקסיקנים והשתתפה בוועידת אסיה-פסיפיק העשרים וחמש שהתקיימה באותה השנה בסובה, בירת פיג'י.

מאז 2014 מחלקת מקסיקו מלגות למוסדות השכלה גבוהה ציבוריים לאזרחי פיג'י שיעמדו בתנאים המתאימים שתואמו על ידי שתי המדינות.

== ביקורים רמי דרג ==
=== ממקסיקו לפיג'י ===
* 2017 - שבעה עשר סנאטורים

=== מפיג'י למקסיקו ===
* 2014 - אינוקה קובואבולה, שר החוץ של פיג'י

== נציגויות דיפלומטיות ==
* פיג'י אינה מיוצגת במקסיקו, הן בדרג השגרירות והן בדרג הקונסולרי. פיג'י האמינה את שגרירותה שבוושינגטון די. סי., בירת ארצות הברית הסמוכה, על מקסיקו.
* מקסיקו אינה מיוצגת בפיג'י, הן בדרג השגרירות והן בדרג הקונסולרי. מקסיקו האמינה את שגרירותה שבקנברה, בירת אוסטרליה, על פיג'י.

== קישורים חיצוניים ==
* [https://centrogilbertobosques.senado.gob.mx/docs/F_Fiji.pdf FIJI - FICHA TÉCNICA], אתר משרד החוץ של מקסיקו

== הערות שוליים ==
מאיר אהרוני

מאיר אהרוני (נולד ב-4 באפריל 1948) הוא עיתונאי ואיש חינוך לשעבר, מרצה, עורך ומנהל את הוצאת הספרים "מקסם" ומתנדב.

==קורות חיים==
מאיר אהרוני נולד ב-1948 באיראן ועלה לישראל בשנת 1952. גדל והתחנך במעברת חלסה בקריית שמונה ובמושב מרגליות, ולאחר מכן בכפר שלם. למד בתיכון מקצועי שבח בתל אביב, במגמת נגרות.

לאחר שירותו הצבאי השתלב בלימודים האקדמיים ולמד ספרות ופילוסופיה באוניברסיטת בן-גוריון בנגב. היה מורה לספרות וללשון בבתי ספר תיכוניים, מרצה ללשון בסמינר למורים, במכללה הטכנולוגית ובמכון למדריכי נוער בבאר שבע.

בשנים 1972–1981 שימש עיתונאי מעריב וכתב כתבות ומאמרים בעיתונות הארצית ובעיתונות המקומית בבאר שבע.

בין השנים 1981–1985 היה בשליחות חינוכית לאומית מטעם הסוכנות היהודית בקהילה היהודית בלימה, פרו, יחד עם רעייתו שרה.

מ-1986 כתב, ערך והוציא לאור, יחד עם רעייתו הסופרת שרה אהרוני, סדרת ספרי מידע על ישראל ואזוריה – 16 ספרים, מתוכם 5 ספרים מתורגמים לאנגלית. זהו הפרויקט התיעודי הגדול בישראל: כ-500 כותבים השתתפו בכתיבת הערכים והמאמרים בסדרת הספרים, ביניהם: נשיא ארצות הברית ביל קלינטון, נשיאי מדינה עזר ויצמן, שמעון פרס, ראש הממשלה אהוד ברק, נשיא בית המשפט העליון מאיר שמגר, נשיאי אוניברסיטאות, מדענים, היסטוריונים, חוקרי ארץ-ישראל, סופרים ביניהם אברהם ב. יהושע, עיתונאים בכירים, אנשי עסקים ביניהם בני גאון, ודמויות מפתח בתחומים רבים.

כמעט כל תחום נסקר בסדרת הספרים: מדע, טכנולוגיה, היי-טק, כלכלה ועסקים, חינוך, תרבות ואמנות, חברה וקהילה, איכות הסביבה, ספורט, הישגים עולמיים של ישראל, ועשרות רבות של נושאים נוספים. כ-50 אלף איש ואישה רואיינו לצורך כתיבת סדרת הספרים.

==ספרים שכתב==
"סדרת ספרי ישראל" (כתב בשיתוף עם אשתו שרה אהרוני):
*"מי ומה בשרון", הוצאת מי ומה לתקשורת מקומית בע"מ, 1989
*"אישים ומעשים בפתח תקווה והסביבה", הוצאת מקסם, 1991
*אישים ומעשים בחיפה והסביבה", הוצאת מקסם, 1993
*"אישים ומעשים בראשון לציון, רחובות, נס ציונה והסביבה", הוצאת מקסם, 1995
*"אישים ומעשים בגליל ובעמקים", הוצאת מקסם, 1997
*"אישים ומעשים בישראל – ספר היובל", הוצאת מקסם, 1998
*"ישראל 2000", הוצאת מקסם, 2000
*"מי ומה בישראל", הוצאת מקסם, 2003
*"תעשייה וכלכלה בישראל", הוצאת מקסם, 2005
*"ספר ישראל – 60 שנה למדינה", הוצאת מקסם, 2008
*"ספר ישראל – כלכלה וחברה", הוצאת מקסם, 2011
*Israel 2000, Miksam, 2000
*Israel Directory, Miksam, 2003
*Industry & Economy in Israel, Miksam, 2005
*Israel Economy & Society – 60 years, Miksam, 2008
*Israel – Economy & Society, Miksam, 2011

==פעילות התנדבותית==
בשנת 2004 הצטרף אהרוני כחבר פעיל ברוטרי כפר סבא – מועדון מתנדבים למען הקהילה, מהגדולים בישראל. ב-2012–2013 שימש כנשיא רוטרי כפר סבא. ב-2014 נבחר כחבר מועצת ארגוני המתנדבים בכפר סבא, וב-2019 נבחר כיו"ר מועצת ארגוני המתנדבים בכפר סבא. המאגדת תחת קורת גג אחת 120 ארגוני מתנדבים. ב-2014 החל פעילותו בקרן סיוע לנזקקים בכפר סבא וגייס סכומי כסף גדולים למען נזקקי העיר. ב-2019 זכה ב"פרס גלר להתנדבות" – פרס יוקרתי שהעיר מעניקה על עשייה התנדבותית למען הזולת

מרצה בנושא "סופרים וספרים ישראליים".

== קישורים חיצוניים ==
* 
* 

==הערות שוליים==

קטגוריה:סופרים ישראלים
קטגוריה:מנהלי בתי ספר ישראלים
קטגוריה:עורכים ישראלים
קטגוריה:ישראלים ילידי איראן
קטגוריה:בוגרי תיכון שבח
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1948
קטגוריה:מועצה אזורית מבואות החרמון: אישים
איליה סוצקבר

איליה סוצקבר (נולד ב־1986) הוא מדען ישראלי - קנדי בתחום מדעי המחשב. מתמחה בתחום בינה מלאכותית. כיהן כמדען הראשי של חברת OpenAI.

תרם רבות להתפתחות תחום למידת מכונה בדגש ללמידה עמוקה - רשתות נוירונים רבודות. היה מפתח שותף לרשת AlexNet, הוא נחשב כממציא הרשתות שעוסקות בפתרון "מידע סדרתי" - כלומר, מידע שבו יש חשיבות לסדר ההופעה של הנתונים ב"ממד הזמן" - כמו טקסט או מוזיקה. היה בצוות המפתחים של AlphaGo - התוכנה שניצחה את אלוף העולם במשחק ה"גו", יותר מעשור לפני התחזיות האופטימיות ביותר של המדענים (במסגרת חברת DeepMind). היה גם בצוות המפתחים של TensorFlow - סביבת פיתוח לרשתות נוירונים, מתוצרת "גוגל".

==קריירה==
סוצקבר נולד בניז'ני נובגורוד, רוסיה, שנקרא אז "גורקי", באותה תקופה חלק מברית המועצות. בגיל 5 עלה עם משפחתו לישראל, ואת שנותיו המעצבות בילה בירושלים.

בין השנים 2000–2002 למד באוניברסיטה הפתוחה, בישראל. את התואר הראשון, השני והדוקטורט השלים באוניברסיטת טורונטו שם למד אצל ג'פרי הינטון, מי שנחשב ל"אבי הבינה המלאכותית המודרנית".

ב 2012, לאחר שסיים את לימודיו, עבר לאוניברסיטת סטנפורד, שם עבד, במסגרת פוסט דוקטורט עם אנדרו אנג. לאחר מכן חזר לאוניברסיטת טורונטו והצטרף לחברה שג'פרי הינטון הקים. חברת גוגל קנתה את החברה בה עבד וכך הפך לחוקר ב"גוגל" בקבוצת מחקר שנקראת Google Brain.

במסגרת עבודתו ב"גוגל" פיתוח את הרשתות שמטפלות במידע סדרתי, ביחד עם החוקרים Oriol Vinyals ו-Quoc Le. ב-2015, המגזין של המכון הטכנולוגי של מסצ'וסטס הכריז על איליה כאחד מ-35 היזמים המובילים בעולם, שגילם מתחת ל-35.

בסוף 2015, החל סוצקבר לנהל את מיזם OpenAI.

במאי 2020, במסגרת סדרת הראיונות המצולמים של לקס פרידמן מהמכון הטכנולוגי של מסצ'וסטס, איליה ולקס פרידמן ניהלו שיחה מקיפה בנוגע לאפשרות שתהיה "בינה מלאכותית כללית" בטווח הזמן הקרוב. איליה הציג דרך מחשבה מאוד אופטימית ובמסגרתה הוא הציע שאפשר לחשוב על יחסים בין בני האדם ל-AGI כאילו שבני האדם הם חברי הדירקטוריון ואילו ה-AGI יהיו המנכ"לים. בני האדם יוכלו להצביע בעד איזה AGI הם רוצים לבחור כמנהיג-מבצע מטעמם ותהיה בכך הרחבה לשיטה הדמוקרטית. לדבריו, אין סיבה שלא נצליח להטמיע ב-AGI "ערכים עמוקים" כמו שצורך בהגנה על בני האדם הוא ערך בסיסי כמו שהורים אנושיים דואגים לילדים שלהם.

ב 17 בנובמבר 2023, החליט דירקטוריון OpenAI להדיח את סם אלטמן מכס המנכ"ל, כאשר איליה סוצקבר היה אחד התומכים במהלך.

ב 15 במאי 2024 סיים סוצקבר את תפקידו ב- OpenAI.<ref></ref>

ב 19 ביוני 2024, איליה, ביחד עם שני מייסדים נוספים (דניאל גרוס ודניאל לוי), הכריזו על הקמת חברה חדשה שנקראת Safe Superintelligence Inc (סופר אינטליגנציה בטוחה). לחברה אמורים להיות שני מרכזי פיתוח, האחד בפאלו אלטו, קליפורניה, ארצות הברית של אמריקה והשני בתל אביב, ישראל. לדברי המייסדים, מבנה החברה אמור להבטיח שבכל נקודת זמן, להנהלת החברה יהיו תמריצים לפעול לפיתוח בינה מלאכותית בטוחה ולאוו דווקא להשיא את רווחי החברה - אם כי הם לא ציינו איך זה יבוצע.

==קישורים חיצוניים==

* 

* 

== הערות שוליים ==

קטגוריה:מדעני מחשב ישראלים
קטגוריה:חוקרי בינה מלאכותית ישראלים
קטגוריה:עובדי גוגל
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:בעלי תואר דוקטור מאוניברסיטת טורונטו
קטגוריה:ישראלים שנולדו ב-1986
קטגוריה:עובדי OpenAI
עקיבא וינגרטן

הרב עקיבא וינגרטן (נולד בל' בכסלו תשמ"ה, 23 בדצמבר 1984) הוא רב חסידי רפורמי גרמני יליד ארצות הברית. וינגרטן עבד כעיתונאי ואיש יח"צ חרדי-ישראלי, עזב את האורתודוקסיה ומשמש משנת 2019 כרב קהילת דרזדן עד שנת 2021 וממשיך לשמש כרב קהילת 'מגוון' הרפורמית בבזל.

בשנת 2020 החל ביוזמה להקמת מסגרת להכשרת עוזבי העולם האורתודוקסי לתפקידי רבנות בגרמניה, בשם "ישיבת בעש"ט דרזדן".

==ביוגרפיה==
וינגרטן נולד במונסי, במדינת ניו יורק, ארצות הברית. כבן בכור מבין אחד עשר ילדים לשרה וליוסף וינגרטן, חסידי סאטמר, בגיל 18 עלה לישראל, בגיל 20 התחתן ועבר להתגורר בבני ברק. שימש כגבאי בבית הכנסת אור מלא-היכל בעש"ט בשכונת פרדס כץ.

וינגרטן היה עורך בתוכנית הווידאו "הכוורת" של יהודה גרובייס. בהמשך כתב טורי ביקורת שקראו לשינויים בחברה החרדית. השתלבותו בקמפיין למען אלי כהן בבחירות לראשות העיר בית שמש ב-2014, עוררה ביקורת נגדו ברחוב החרדי, שצידד במשה אבוטבול, שניצח לבסוף במערכת הבחירות.

ב-2016, בגיל 32, התגרש וינגרטן מאשתו שסירבה לעזוב את אורח החיים הדתי ונותרה בישראל עם שלושת ילדיהם. הוא היגר לגרמניה שבה הוא מקיים זוגיות עם אשה יהודית ליברלית. ב-2023 עברו שתי בנותיו לגור עמו וערוץ ה־ZDF הגרמני אשר ליווה את ההליך הפיק סרט דוקומנטרי עליהן.

בברלין החל ללמוד מדעי היהדות באוניברסיטת FU ובאוניברסיטת פוטסדאם.

מ-2019 וינגרטן שימש כרב הקהילה המרכזית בדרזדן, במסגרת תפקידו זה הוא העביר שיעור שבועי בבנייני הקהילה ובשנת 2021 הקים קהילה נפרדת עם בית כנסת חדש באתר ה"אלטר לייפציגר באהנהוף" בדרזדן. במקביל, התמנה לרב קהילה בבזל.

לאחר הפיגוע האנטישמי בבית הכנסת בעיר האלה ביום כיפור 2019, הגיעו למשרדו בדרזדן שר הפנים של גרמניה ומפכ"ל המשטרה לדון במצב הקהילה היהודית בסקסוניה.

בשנת 2020 החל בתהליך הקמת ישיבת בעש"ט דרזדן, המיועדת להכשיר את יוצאי המגזר החרדי כמנהיגים בקהילות לא חרדיות בעולם.

ב־2024 השתתף (יחד עם חב"ד והקונסרבטיבים) בהקמת ארגון קהילתי יהודי חדש בסקסוניה, בנוסף לארגון המוכר הקיים, ומכהן בתוכו כרב מטעם הזרם הרפורמי. הארגון טרם קיבל תקציב ממשלתי..

== קישורים חיצוניים ==
* 
* 
* [https://www.zeit.de/2020/21/rabbi-akiva-weingarten-dresden-basel-online-gottesdienst Rabbi Akiva Weingarten: Der Unorthodoxe] די צייט. גרמניה, 13 במאי 2020.
* [https://www.deutschlandfunk.de/tv-serie-shtisel-der-echte-rabbi-akiva-lebt-in-dresden.886.de.html?dram:article_id=465216 הרב עקיבא האמיתי חי בדרזדן]. דויטשלנדפונק תרבות. 9 בדצמבר 2019
* [https://www.juedische-allgemeine.de/gemeinden/ich-bin-angekommen-3/ הגעתי.] יודישה אלגמיינה. 28 בספטמבר 2019.
* [https://www.spiegel.de/panorama/rabbi-akiva-weingarten-ueber-seine-ultraorthodoxe-vergangenheit-a-0f9376d6-9ccb-42a7-afe2-c2ef4cc99535 Berliner Rabbi über seine ultraorthodoxe Vergangenheit], דר שפיגל
* 

== הערות שוליים ==

קטגוריה:חסידי סאטמר
קטגוריה:ישראלים שהיגרו לגרמניה
קטגוריה:רבנים רפורמים גרמנים
קטגוריה:עולים בשנות ה-2000
קטגוריה:יוצאים בשאלה
קטגוריה:אמריקאים שנולדו ב-1984
פטר אנדראס הייברג

פטר אנדראס הייברג (בדנית: Peter Andreas Heiberg, 16 בנובמבר 1758 - 30 באפריל 1841) היה סופר דני.

== קורות חיים ==
פטר אנדראס הייברג נולד בוורדינבורג למשפחה בעלת שורשים נורווגים. אביו היה מנהל בית ספר מקומי והוא נפטר כאשר פטר היה בן שנתיים בלבד. הוא סיים לימודים בשנת 1774. בשנת 1779 פטר אנדראס הייברג נאלץ לעזוב את קופנהגן, ככל הנראה בגלל חובות. פטר הייברג נסעה לשוודיה והתנדב לשירות צבאי. לאחר שנה וחצי, משפחתו עזרה לו לעזוב את השרות והוא עבר לברגן.

בהיותו בברגן, פטר הייברג החל לכתוב. לאחר חזרה לקופנהגן הייברג החל לעסוק בתרגום מצרפתית. הוא תרגם יצירות שכללו ביקורת קשה על צורת השלטון ולכן פרסם את התרגומים האופן אנונימי. בשנת 1790 הוא התחתן עם תומאסינה כריסטינה גילמבורג-אהרנסוורד שהייתה בת 16 בלבד.

פטר הייברג הושפע מרעיונות של המהפכה הצרפתית. בשנת 1789 הוא פרסם את ספרו הראשון Rigsdalersedlens Hændelser שכלל ביקורת על חיי האצולה והשפעה גרמנית על השלטון בדנמרק. ספר זה ויצירות ביקורתיות נוספות הרגיזו את האליטה השולטת. בסופו של דבר, בשנת 1799 הייברג גורש מהמדינה ועבר לפריז. בשנת 1800 אשתו עזבה אותו וחזרה לדנמרק עם בנה.

בפריז הייבר התגורר עד לשנת 1841, כאשר חלק מהזמן הוא עבד במשרד החוץ.

== לקריאה נוספת ==
* H. Schwanenflügel, Peter Andreas Heiberg : en biografisk Studie, I.H. Schubothes Boghandel, 1891.

==קישורים חיצוניים==

* 

קטגוריה:סופרים דנים
קטגוריה:ילידי 1758
קטגוריה:דנים שנפטרו ב-1841
בכר בן לאדן

בכר בן מוחמד בן עוואד לאדן (בערבית: بكر بن محمد بن عوض بن لادن; נולד בשנת 1946 במכה, ערב הסעודית) הוא איש עסקים סעודי מהעיר ג'דה, יו"ר קבוצת בן לאדן הסעודית ובעל המניות הגדולה ביותר בקבוצה, עם 23.58%,<ref></ref> הנחשב לדעת רבים "השליט האמיתי של ג'דה".<ref></ref> בנו של ראש המשפחה - מוחמד בן עוואד בן לאדן - ואחיו למחצה של אוסאמה בן לאדן.

== קריירה ==
למרות ענף הבנייה הקטן באזור, הוא הצליח להרחיב את העסק. החברה הצטרפה יחד עם דיאר הקטרית להשיק חברת החזקות משותפת, שהפכה לבסיס הון מסיבי. במיזם החדש אוגדו שתי חברות גג שאחת מהן מבצעת עבודות מגה קבלנות ובנייה בקטאר ובשאר העולם. בנוסף היא עובדת על חוזה של 994.6 מיליון דולר לתכנון ובניית 30 מבנים במחוז העסקים המלך עבדאללה, בערב הסעודית.<ref></ref>

באפריל 2018 העביר בכר את חלקו בקבוצת בן לאדן הסעודית לידי ממשלת ערב הסעודית.<ref name="reuters"></ref>

== מעצרו ==
ב-4 בנובמבר 2017 נעצר בכר בן לאדן בסעודיה במסגרת "חקירת שחיתות" שנערכה על ידי ועדה מלכותית חדשה נגד השחיתות ונעצר ללא משפט<ref></ref><ref></ref><ref></ref>, בהוראת יורש העצר מוחמד בן סלמאן. בכר עוכב בתחילה במלון ריץ-קרלטון, ריאד<ref name="reuters"></ref> ואחר כך הוחזק במקום לא ידוע. ממשלת סעודיה גם השתלטה על הווילה שבבעלות בכר המשקיפה על הים האדום.

בינואר 2019 שחררה הממלכה בשקט את בכר בן לאדן יחד עם כמה עצורים בולטים נוספים. בין אלה שפורסמו על פי הדיווחים היו מוחמד אל-עמודי, איש עסקים שבבעלותו חלק גדול מאתיופיה ועמאר דבאח, שר לשעבר שעמד בעבר בראש רשות ההשקעות הכללית בערב הסעודית, שמטרתה למשוך השקעות זרות. המהלך הגיע בשל לחץ עולמי חסר תקדים על הממלכה ויורש העצר מוחמד בן סלמאן לאחר רצח בעל טור בוושינגטון פוסט ג'מאל ח'אשוקג'י בידי סוכנים סעודים בקונסוליה הסעודית באיסטנבול<ref>https://www.bloomberg.com/news/articles/2019-01-27/saudi-ethiopian-billionaire-al-amoudi-released-in-saudi-arabia</ref><ref>https://www.nytimes.com/2019/01/31/world/middleeast/saudi-arabia-corruption-purge.html</ref>.

בכר בן לאדן למד בקולג' באוניברסיטת מיאמי בקורל גייבלס, פלורידה, ארצות הברית בשנת 1979.

== קישורים חיצוניים ==
* [http://www.historycommons.org/entity.jsp?entity=bakr_bin_laden בכר מוחמד בן לאדן]
==הערות שוליים==

קטגוריה:משפחת בן לאדן
קטגוריה:סעודים
קטגוריה:ילידי 1946
הקורפוס התשיעי (בריטניה)

הקורפוס ה-9 של הצבא הבריטי היה קורפוס בריטי אשר במהלך מלחמת העולם הראשונה לחם בגליפולי ובחזית המערבית, ובמהלך מלחמת העולם השנייה לחם במהלך המערכה בתוניסיה.

==היסטוריה==
===מלחמת העולם הראשונה===
סמל הקורפוס במלחמת העולם הראשונה
הקורפוס הוקם באנגליה בשנת 1915 בפיקודו של פרדריק סטופפורד, והיה מופקד על הנחיתה במפרץ סובלה כחלק מהמערכה בגליפולי. בשנת 1916 נשלח הקורפוס לצרפת, שם לחם בשנת 1917 בקרב מסין ובקרב איפר השלישי. באפריל 1918 ספג הקורפוס אבדות כבדות בקרב איפר הרביעי ולכן הועבר לגזרת האן שהייתה שקטה, אולם הותקף במהלך הקרב השלישי על האן וספג שוב אבדות כבדות. במהלך מתקפת מאה הימים לחם הקורפוס כחלק מהארמייה רביעית, ולאחר המלחמה פורק הקורפוס.

===מלחמת העולם השנייה===
באפריל 1941 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-59, דיוויזיית המחוז דרהאם ונורת' ריידינג ודיוויזיית המחוז נורת'מברלנד. בנובמבר 1942 לחם הקורפוס במבצע לפיד כחלק מהארמייה הראשונה, ולאחר מכן לחם הקורפוס במהלך המערכה בצפון אפריקה, ובכלל זה במהלך המערכה בתוניסיה. ב-13 במאי 1943 נכנעו 250,000 חיילי מדינות הציר בתוניסיה, וב-3 ביוני 1943 פורק הקורפוס.

==מפקדים==
===מלחמת העולם הראשונה===
* פרדריק סטופפורד (17 ביוני 1915–16 באוגוסט 1915)
* בוואור דה ליל (16 באוגוסט 1915–24 באוגוסט 1915)
* ג'וליאן בינג (24 באוגוסט 1915–8 בפברואר 1916)
* אלכסנדר המילטון-גורדון (20 ביוני 1916–10 בספטמבר 1918)
* וולטר ברייתווייט (13 בספטמבר 1918–1919)

===מלחמת העולם השנייה===
* רידלי פאקנהאם-וולש (7 ביוני 1941–17 בנובמבר 1941)
* אדווין מוריס (18 בנובמבר 1941–31 בינואר 1942)
* פרנסיס נוסוורתי (1 בפברואר 1942–11 בספטמבר 1942)
* ג'ון קרוקר (12 בספטמבר 1942–29 באפריל 1943)
* בריאן הורוקס (29 באפריל 1943–3 ביוני 1943)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
סיטרואן ZX

סיטרואן ZX (בצרפתית: Citroën ZX) היא מכונית משפחתית קומפקטית מתוצרת יצרנית הרכב הצרפתית סיטרואן אשר יוצרה בין השנים 1998–1990 בצרפת בספרד ובאורוגוואי.

בין השנים 2009–1993 יוצרו דגמי "סיטרואן ZX" בסין על ידי יצרנית הרכב הסינית Dongfeng Peugeot-Citroën , הדגם קרוי בסין : "Citroën Fukang" .

"Dongfeng Peugeot-Citroën" נשלטת ב-"Joint venture" על ידי "Dongfeng Motor Group" ו-קבוצת PSA.

=="סיטרואן ZX"==

* יוצרו 2,130,600 יחידות.
* 5 נוסעים.
* מנוע קדמי.
* מנועי בנזין ו-מנועי דיזל.
* סוג הנעה : הנעה קדמית.
* קיבולת מכל דלק - 55 ליטר.
* נפח תא מטען : 345 / 1,146 ליטר (דגמי סדאן), 488 / 1,580 ליטר (דגם סטיישן)
* בשנת 1992 זכה דגם "סיטרואן ZX" במקום השלישי בפרס מכונית השנה באירופה. פולקסווגן גולף דורג במקום הראשון, ואופל אסטרה במקום השני.

==תצורות==
* 5 דלתות האצ'בק (בצרפת, ספרד, אורוגוואי וסין).
* 5 דלתות האצ'בק (בצרפת, ספרד, אורוגוואי וסין).
* 5 דלתות - סטיישן.
* 4 דלתות - סדאן (בסין Citroën Fukang).
* 2 דלתות - מסחרית (בסין Citroën Fukang).
===רמות גימור===
* "Reflex" (לדגמים מנועים 1.1 ליטר, 1.4 ליטר)
* "Avantage" (לדגם מנוע 1.4 ליטר)
* "Aura" (לדגמים מנועים 1.4 ליטר, 1.6 e ליטר)
* "Volcane" (לדגם מנוע 1.9 ליטר)

== תמונות ==
<gallery mode="packed" heights="90">
קובץ:1994 Citroen ZX Dimension 1.9 Front.jpg | "סיטרואן ZX", שנת 1994
קובץ:1994 Citroen ZX Dimension 1.9 Rear.jpg | "סיטרואן ZX", שנת 1994
קובץ:CitroenZX1.9Reflex.jpg | "סיטרואן ZX"
קובץ:ZXwit1996.jpg | "סיטרואן ZX", שנת 1996 בתצורה 3 דלתות הצ'בק
קובץ:Citroen ZX 1.8i Furio 1994 (14138226068).jpg | "סיטרואן ZX", דגם "1.8i Furio" שנת 1994 בתצורה 3 דלתות האצ'בק
קובץ:Citroen ZX 1.4i Reflex 1996 (11125589494).jpg | "סיטרואן ZX", דגם "1.4i Reflex" שנת 1996 בתצורה 3 דלתות האצ'בק
קובץ:Zx-estate.jpg | "סיטרואן ZX" - סטיישן
קובץ:Citroen ZX Break rear 20080304.jpg | "סיטרואן ZX" - סטיישן
קובץ:Citroen ZX cockpit 1168.jpg | "סיטרואן ZX" - מבט ללוח מחוונים
</gallery>

<gallery mode="packed" heights="120">
קובץ:Citroën Fukang 988 01 China 2012-04-14.jpg | דגם "Citroën Fukang" בתצורה 4 דלתות סדאן (בסין)
קובץ:Citroën Fukang 988 02 China 2012-04-14.jpg | דגם "Citroën Fukang" בתצורה 4 דלתות סדאן (בסין)
קובץ:Dongfeng Citroën Fukang ZX.jpg | דגם "Citroën Fukang" - מונית (בסין)
</gallery>

==ראו גם==
* סיטרואן
* סיטרואן XM

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1990
קטגוריה:מכוניות משפחתיות
קטגוריה:מכוניות סטיישן
קטגוריה:מוניות
ZX
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים בסין
קטגוריה:כלי רכב המיוצרים באורוגוואי
גואייבסזאוריים

גואייבסזאוריים (שם מדעי: Guaibasauridae) היא משפחת דינוזאורים דמויי זאורופודים שהתקיימה במשך הטריאס העליון של אמריקה הדרומית לפני 231.4 עד 208 מיליון שנה מזמננו. הם התגלו בחפירות שונות בברזיל וארגנטינה. המשפחה נקראה ב-1999 בידי החוקר חוסה בונפרטה, לאחר שתיאר את הסוג גואייבסזאורוס.

מיני המשפחה נחשבים לראשונים והקטנים שבקבוצה, ובמראם דומים לכמה מראשוני התרופודים הציידים כמו ההררזאוריים, שהתקיימו לצידם. עם זאת הם כנראה היו אוכלי כל עם צוואר ארוך וזרועות ארוכות שאולי הפכו לגפיים קדמיות תומכות. ככל הנראה הם היו דו-רגליים שהשתמשו בזנבם הארוך ליציבה. הם היו קטנים יחסית ולא עלו על אורך 2 מטר לרבות הזנב.

קבוצה זו פרימיטיבית מאוד, וחלק מהסוגים כמו Chromogisaurus, Saturnalia, Panphagia ו-Pampadromaeus לעיתים נחשבים לחלק ממשפחות אחרות. תת-המשפחה Saturnaliinae לעיתים נחשבת למשפחה עצמאית (Saturnaliidae). כמו כן יש מחלוקת על הכללת הסוג Buriolestes במשפחה.

==מיון==
:*סוג Agnosphitys?
:*סוג אאורפטור (Eoraptor)? – ייתכן ששייך לראשוני התרופודים
:*סוג גואייבסזאורוס (Guaibasaurus)
*תת-משפחה Saturnaliinae? – לעיתים מסווגת כמשפחה עצמאית
**סוג Chromogisaurus
**סוג Pampadromaeus?
**סוג Panphagia?
**סוג Saturnalia

==קישורים חיצוניים==

*
תקודונטוזאורוס

תקודונטוזאורוס (שם מדעי: Thecodontosaurus; משמעות השם: "לטאה שקועת שן". חושבים בטעות שמשמעות השם היא: "לטאת תקודונט", אם כי פירוש השם דומה) הוא סוג של דינוזאורים בעל אגן דמוי לטאה שהיה קרוב לזאורופודים והוא הסוג היחיד במשפחת התקודונטוזאוריים (Thecodontosauridae). הוא מבין הקדומים ביותר בקבוצת דמויי זאורופודים והוא חי באנגליה במשך הטריאס העליון לפני 203.6 עד 201.3 מיליון שנה.

== מאפיינים ==
סוג זה התגלה סמוך לעיר בריסטול שבדרום-מערב אנגליה והוא נחקר ותואר בידי החוקרים הנרי ריילי (Henry Riley) ועוזרו סמואל סטטצ'ברי (Samuel Stutchbury), אשר העניקו לו את שמו ב-1836. הוא היה הדינוזאור החמישי שתואר בשם, לאחר המגלוזאורוס, האיגואנודון, ההילאוזאורוס והסטריפטוספונדילוס והוא העתיק ביותר מדינוזאורי בריטניה. התקודונטוזאורוס היה קטן בהרבה מקרובו הפלטאוזאורוס. בעבר הכלילו בסוג זה מינים, אך רבים מהם בוטלו או הועברו לסוגים אחרים, בין השאר לסוגי דמויי דינוזאורים או תניסתרופאיים. רק מין אחד נותר תקף - T. antiquus - מילולית: "עתיק".

דינוזאור זה היה קרוב לפלטאוזאורוס ולמסוספונדילוס, אך היה קדום יותר, דו-רגלי ואולי היה אוכל-כול זריז. הוא לא עלה על אורך של 1.2 עד 2.5 מטרים ומשקל של 10 עד 20 קילוגרם בקירוב. הוא היה בעל גולגולת מרובעת עם חלל עיניים גדול, רגליים אחוריות גדולות בהרבה מהקדמיות וזנב ארוך שתמך בייצוב הגוף. הגפיים הסתיימו בחמש אצבעות קצרות.

במקור הדינוזאור לא נחשב לדמוי זאורופוד אלא שויך לקבוצות אחרות כמו לסקדילוזאוריים ולארכוזאורים קדומים. רק החוקר תומאס הנרי האקסלי שייך אותו לקבוצתו הנוכחית.

==קישורים חיצוניים==

קטגוריה:דמויי זאורופודים
קטגוריה:דינוזאורים שחיו בטריאס עליון באירופה
קטגוריה:מאובני טקסונים שתוארו ב-1836
ארלניס סיירה

ארלניס סיירה קניאדייה (בספרדית: Arlenis Sierra Cañadilla; נולדה ב-7 בדצמבר 1992) היא רוכבת אופני כביש ומסלול קובנית בקבוצת נשים של A.R. Monex . בתחום המסלול, היא מדליסטית הארד מאליפות העולם בנקודות (לונדון 2016) ובמשחקים הפאן אמריקאיים באומניום (לימה 2019). בתחום הכביש, היא זכתה במדליית זהב במשחקים הפאן אמריקאיים (גוואדלחרה 2011, לימה 2019).

== ביוגרפיה ==
סיירה נולדה במנסניו שנמצאת בקובה.

ב-2011, זכתה במדליית זהב (בענף הכביש) ב שהתקיימו בגוודלחרה, מקסיקו, כשהקדימה את זוכת מדליית הכסף יומארי גונסאלס ואת זוכת מדליית הארד יודלמיס דומינגס בפער של 13 שניות. באותה שנה זכתה במדליית כסף באליפות פאן אמריקה במרוץ הנקודות.

ב-2013, זכתה במדליית ארד ברדיפה קבוצתית באליפות פאן אמריקה. באותה שנה היא זכתה במדליית זהב באליפות פאן אמריקה גם בכביש.

ב-2014, בתחום הכביש סיירה ניצחה את אליפות קובה וסיימה רביעית באליפות קובה בנגד השעון. בנוסף לכך זכתה במדליית זהב באליפות פאן אמריקה. בתחום המסלול, זכתה בשתי מדליות באליפות פאן אמריקה. כסף במרוץ הנקודות וזהב במרוץ הסקרטץ'.

ב-2015 הגנה סיירה על תוארה כאלופת קובה בכביש. בתחום המסלול, זכתה בשתי מדליות ארד באליפות פאן אמריקה. אחת במרוץ הנקודות והשנייה במרוץ הסקרטץ'.

ב-2016, הגנה סיירה על תוארה כאלופת קובה בכביש. בנוסף לכך ניצחה את הוואלטה קוסטה ריקה לאחר שניצחה שני קטעים במרוץ, סיירה גם ניצחה את קטגוריית הנקודות וההרים. לאחר מכן ניצחה סיירה את הטור של ברטאן וגם את קטגוריית הנקודות ושני קטעים. היא נכללה בסגל קובה לאולימפיאדת ריו בכביש, וסיימה במקום ה-28. במסלול, זכתה סיירה במדליית ארד באליפות העולם במרוץ הנקודות כשמקדימות אותה הפולניה קטרזינה פאוולובסקה (זהב) והקנדית יסמין גלייסר (כסף). באליפות פאן אמריקה זכתה סיירה בשתי מדליות, כסף במרוץ הנקודות וארד במרוץ הסקרטץ'. באליפות פאן אמריקה בכביש, זכתה סיירה במדליית הכסף.

ב-2017, הצטרפה סיירה לקבוצת הנשים של אסטנה. היא ניצחה את אליפות קובה בכביש בפעם הרביעית ובפעם הראשונה את אליפות קובה בנגד השעון. היא ניצחה שוב את הוואלטה קוסטה ריקה, כשהיא מנצחת שלושה קטעים ואת קטגוריית הנקודות וההרים.

ב-2018, סיירה סיימה שנייה באליפות קובה ולא התחרתה במקצה נגד השעון, ובכך לא שמרה על שני התארים שלה כאלופת קובה. היא זכתה במדליית זהב שלישית באליפות פאן אמריקה ובסוף העונה ניצחה את הטור של גואנשי (מרוץ חד יומי)

ב-2019, ניצחה שוב את אליפות קובה בכביש ובנגד השעון. היא ניצחה גם את מרוץ קאדל אוונס דרך האוקיינוס הגדולה לאחר שהקדימה את לוסי קנדי ואמנדה ספראט ב-19 שניות. היא זכתה במדליית ארד במשחקים הפאן אמריקאיים באומניום, שנערכו בלימה, פרו.

== קישורים חיצוניים ==

== הערות שוליים ==

קטגוריה:רוכבי אופניים באולימפיאדת ריו דה ז'ניירו (2016)
קטגוריה:ילידות 1992
קטגוריה:רוכבות אופניים באולימפיאדת טוקיו (2020)
קטגוריה:ספורטאיות אולימפיות קובניות
Instinct

Instinct הוא מגזין לייף סטייל אמריקאי לגברים להט"בים שהתחיל את פעילותו בנובמבר 1997.<ref name="rlb"></ref><ref></ref> הגרסה המקוונת של המגזין התחילה ב-2013 שפעיל עד היום. הגרסה המודפסת של העיתון בוטלה ביוני/יולי 2015.

== קישורים חיצוניים ==
* 

== הערות שוליים ==

קטגוריה:מגזיני גברים
קטגוריה:כתבי עת לסגנון חיים
קטגוריה:עיתונות להט"ב
קטגוריה:כתבי עת באנגלית
קטגוריה:ארצות הברית: כתבי עת
קטגוריה:כתבי עת מקוונים
ג'קי פלמינג

ג'קי פלמינג (באנגלית: Jacky Fleming) היא ציירת קומיקס, קריקטוריסטית וסופרת אנגליה, פעילת התנועה הפמיניסטית בבריטניה. כחלק מהפעילות שלה בתנועה, כתבה את הספר "הצרה עם נשים", ספר סאטירה על הדרך בה גברים חשבו על נשים במאות שעברו.

== ביוגרפיה ==
פלמינג נולדה בלונדון, שבבריטניה, בסוף 1955.

בצעירותה למדה פלמינג בבית ספר מקובל לאמנות ברובע צ'לסי שבלונדון, ולאחר שסיימה את לימודיה בהצטיינות בגיל 18 עברה ללמוד רישום באוניברסיטת לידס<ref name=":0"></ref>.

כישרונה לא בא לידיי ביטוי פיננסי עד לסיום לימודיה באוניברסיטה, כשקריקטורה ראשונה שלה פורסמה במגזין "Spare Rib" הבריטי<ref name=":0" />. הקריקטורה פורסמה בעזרת תמיכה גבית בג'קי מצד האוניברסיטה, והיא הציגה ילדה שקורסת תחת העומס שהחברה מעמיסה עליה, תוך תהיה למה מצפים ממנה לכל כך הרבה. הקריקטורה הייתה הצעד הראשון בדרך לפעילות מלאה של ג'קי בתנועה הפמיניסטית.

עם הצלחת פרסום הקריקטורה שלה הפכה ג'קי לכותבת קבועה במגזין, וקומיקס בועט וסאטירי שלה החל להופיע בעיתונים נוספים, כמו The Guardian, The Independent, New Statesman, New Internationalist, Red Pepper, Observer ועוד. היא הוציאה את ספר הקריקטורות הראשון שלה בשנת 1991, שנקרא "Be A Bloody Train Driver".

בשנות התשעים הוציאה עוד כארבעה ספרים: "Never Give Up", "Falling In Love" ,"Dear Katie" ,"Hello Boys", כל ספר יצא בהפרש של שנה אחד מהשני. הספרים כולם עסקו בפמיניזם, בכוח הנשי, ובמחאה נגד הממסד הגברי המדכא את הנשים. הספרים הם ספרי קריקטורות, והגדרתם כקומיקס שנויה במחלוקת.

בשנת 2004 יצא ספרה השישי של פלמינג, "Demented".

בשנת 2016, יותר מעשור אחרי צאת ספרה הקודם, יצא ספרה המצליח ביותר עד כה של פלמינג<ref></ref>, "הצרה עם נשים". הספר הוא ספר מחאתי-קריקטוריסטי המציג באופן ציני והומוריסטי אך בו בזמן בועט את מחשבתם המזלזלת והמכפישה של גברים לאורך ההיסטוריה לגבי נשים. הספר מציין מספר דעות קדומות ולא מבוססות מדעית על גוף האישה, אשר היו הדעה הרווחת במאות שעברו, לצד דעות הקיימות עד היום כמו ש"אישה לא יכולה לעבוד וצריכה רק לטפל בילדים ולכין אוכל". הספר למעשה משווה בין דעות מופרכות לחלוטין (כמו שלנשים יש אוזניים גדולות וראש קטן) לדעות קדומות שישנם גברים ברחבי העולם שעדיין מאמינים בהם (כמו שאישה לא יכולה לעבוד עבודת כפיים). הספר זכה בפרס "Artemisia Humour"<ref></ref>.

== ביבליוגפיה ==
* "Be A Bloody Train Driver" - ספרי פינגווין, 1991
* "Never Give Up" - ספרי פינגווין, 1992
* "Falling In Love" - ספרי פינגווין, 1993
* "Dear Katie" - ספרי פינגווין, 1994
* "Hello Boys" - ספרי פינגווין, 1996
* "Demented" - הוצאת בלומסברי, 2004
* "הצרה עם נשים" - ספרי פינגווין, 2016

== הערות שוליים ==

קטגוריה:סופרות אנגליות
קטגוריה:קריקטוריסטים בריטים
קטגוריה:קומיקסאים בריטים
קטגוריה:קריקטוריסטיות
קטגוריה:בריטיות שנולדו ב-1955
קטגוריה:בריטים שנולדו ב-1955
איגוד תעשיית ההקלטות הסינגפורי

איגוד תעשיית ההקלטות הסינגפורי (באנגלית: ובקיצור RISA; בעבר נקרא: Singapore Phonogram Association; ובקיצור: RPA) הוא ארגון העוקב אחר כמעט כל ההיבטים של ענף ההקלטות בסינגפור.<ref name=":0"></ref>

האיגוד הוקם בשנת 1976, ופועל תחת הפדרציה הבינלאומית לתעשייה הפונוגרפית, על מנת להעניק תעודות על מכירות של סינגלים ואלבומים במדינה.<ref name=":0" />
== תעודות על מכירות ==
האיגוד מעניק תעודות עבור סינגלים ואלבומים, על בסיס מכירותיהם במדינה.<ref name=":0" /> עד שנת 2006 היה הרף שונה בין סינגלים ואלבומים; מאז שנת 2007, אותו הרף חל על סינגלים ואלבומים כאחד.<ref></ref>
{|border="0" width="60%"
|valign="top" width="40%"|
{| class="wikitable"
| style="text-align:center" colspan="3"|אלבומים
|- class="hintergrundfarbe8"
! style="width:110px"| תארים
! style="width:150px"| עד 31 בדצמבר 2006
! style="width:150px"| מאז 1 בינואר 2007
|- style="background-color:#E1E9F3"
| style="text-align:center"זהב
| style="text-align:center"| 7,500
| style="text-align:center"| 5,000
|- style="background-color:#eeeeee"
| style="text-align:center"פלטינה
| style="text-align:center"| 15,000
| style="text-align:center"| 10,000
|- style="background-color:#E1E9F3"
| style="text-align:center"פלטינה 2×
| style="text-align:center"| 30,000
| style="text-align:center"| 20,000
|- style="background-color:#eeeeee"
| style="text-align:center" colspan="3"| …
|}
|valign="top" width="40%"|
{| class="wikitable"
| colspan="2" style="text-align:center" |סינגלים
|- class="hintergrundfarbe8"
! style="width:110px"| תארים
! style="width:150px"| מכירות
|- style="background-color:#E1E9F3"
| style="text-align:center"זהב
| style="text-align:center"| 5,000
|- style="background-color:#eeeeee"
| style="text-align:center"פלטינה
| style="text-align:center"| 10,000
|- style="background-color:#E1E9F3"
| style="text-align:center"פלטינה 2×
| style="text-align:center"| 20,000
|- style="background-color:#eeeeee"
| style="text-align:center" colspan="2"| …
|}
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

סינגפור
קטגוריה:סינגפור: תרבות
Pose (שיר של יו גוטי)

"Pose" הוא סינגל שהוקלט על ידי הראפר האמריקאי יו גוטי, בשיתוף עם הראפר האמריקאי ליל עוזי ורט. הוא יצא לאור ב-23 באוגוסט 2020, כסינגל השני מתוך אלבום האולפן העשירי של יו גוטי, Untrapped, בהוצאת חברת התקליטים אפיק רקורדס.<ref></ref>

== רקע וכתיבה ==
השיר נכתב על ידי יו גוטי, ליל עוזי ורט, ג'וליאן ביטס, בן ביליונס ו-SoundsByBreezy, והופק על ידי ג'וליאן ביטס, בן ביליונס ו-SoundsByBreezy גם כן. השיר הוא בסגנון הטראפ.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-25 מיליון השמעות.<ref></ref>

== ביקורת ==
דייוויד רנשו מהפאדר תיאר את "Pose" כרצועה "שמחה", והוסיף כי ורט נמצא במקום "בטוח יותר" מאשר גוטי.<ref></ref> כריס פטריק ממגזין HipHopDX כינה את השיר כ"סינגל ברמה גבוהה".<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 באוגוסט 2019
|הורדה דיגיטלית • הזרמת מוזיקה
| rowspan="2" |אפיק
|<ref></ref>
|-
!ארצות הברית
|10 בספטמבר 2019
|רדיו שירים עכשוויים
|<ref></ref>
|}

== רמיקס ==
ב-18 באוקטובר 2019, יצא לאור רמיקס לשיר בהשתתפותה של הראפרית מייגן די סטליון. הרמיקס נכלל אף הוא באלבומו העשירי של יו גוטי, Untrapped.

בסמוך לצאתו כסינגל, עלה הרמיקס לרשת הזרמת המדיה ספוטיפיי, תוך שצבר למעלה מ-13 מיליון השמעות.<ref></ref>

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ליל עוזי ורט
קטגוריה:שירי מייגן די סטליון
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים בהוצאת אפיק רקורדס
אוניזאוריים

אוניזאוריים (שם מדעי: Unaysauridae) היא משפחה של דינוזאורים בעלי אגן דמוי לטאה, שהתקיימו במהלך סוף הטריאס באמריקה הדרומית לפני 225 עד 209 מיליון שנה מזמננו. המשפחה הוגדרה בשנת 2018 בידי החוקר מולר וצוותו (Müller) והמאובנים שלהם התגלו בברזיל ובהודו.

מיני משפחה קטנה זו היו פרוזאורופודים קטנים באורך של 2.5 מטר וגובה של 80 סנטימטרים בקירוב ומבנה הגולגולת שלהם הזכיר את הפלטאוזאוריים, להם הם משויכים לעיתים. בניגוד לזאורופודים הגדולים יותר הם היו יכולים לעמוד על שתי רגליים, כנראה כדי להזדקף ולתלוש ענפי עצים. בכך הם דמו לעצלני קרקע או לתריזינוזאוריים שחיו באותה צורה. עם זאת רוב זמנם הם נעו על ארבע רגליים שתמכו במשקלם.

למרות דמיונם לפלטאוזאוריים הם קרובים יותר לגואייבסזאוריים ולתקודונטוזאורוס.

==סוגים==
* Jaklapallisaurus
* Macrocollum
* אוניזאורוס (Unaysaurus)

==קישורים חיצוניים==

קטגוריה:דמויי זאורופודים
קטגוריה:דינוזאורים שחיו בטריאס עליון
קטגוריה:מאובני טקסונים שתוארו ב-2018